Alls var ekið á ellefu lömb á vegum í umdæmi lögreglunnar í Borgarfirði og Dölum í liðinni viku . Er þetta með allra mesta móti að sögn lögreglu og eru vegfarendur hvattir til að fara varlega í kringum búfénaðinn . Annað óhapp af öðrum toga varð í vikunni . Ungur ökumaður lenti í því að aka yfir tófu á þjóðveginum skammt norðan við Borgarnes . Var honum illa brugðið og kallaði til lögreglu sem fjarlægði tófuhræið af veginum . Nokkrar skemmdir urðu á bílnum við ákeyrsluna en hann var þó ökufær .